Souma

## Audition

โซมะ ปรากฎตัวเป็นลำดับที่ 4 ในรอบแรกโซมะไม่ถูกแองเจิ้ลคนใดเลือกเข้าทีมเลย แต่เมื่อถึงเวลาของรอบสองมีแองเจิ้ลสองคนเลือกคือแองเจิ้ลหรี่หันหน้าและแองเจิ้ลเอลซ่า ทำให้โซมะต้องเลือก จึงเลือกเข้าทีมหรี่หันหน้าเป็นสมาชิกคนที่สี่ของทีม

*"โอ้ยยยยยยยยยยยยย อีกละ กำลังจะยก พอเห็นยาวใหญ่ มันเสียดที่ใจพี่ - แองเจิ้ลหรี่หันหน้า"*

*"ว้ายยยยยย กรามน้องดีดเหมือนพี่มากค่ะ แต่น้องมาเร็วไปมั้ยคะ? - แองเจิ้ลโพลาร์"*

*"ชอบนามสกุลจังค่ะ อิฮาลากกกกก - แองเจิ้ลคารวย"*

## Episode 1

วาโยนี่ ธิดาบุญธรรมของพระพาย หญิงสาวผู้บอบบางและดู่ออนโยน แต่ก็รักอิสระ พลังพิเศษของเธอคือลอยตัวต้านแรงโน้มถ่วงได้เอง เธอชอบล่องลอยไปในสายลมเพื่อชมฟากฟ้าอันกว้างใหญ่และสร้างสายลมให้มวลมนุษยชาติ แต่ใครอย่าริอาจเข้ามาคิดร้าย เพราะจากสายลมแผ่วพริ้วจะกลายเป็นมหาวาตภัยทันที ซึ่งคนทั่วไปรู้จักกันในนาม "พายุฮี" นั่นเอง ทั้งนี้อาวุธลับคู่ใจอย่างลูกโป่งสวรรค์สีพาสเทล ที่นอกจากจะพาเธอสู่ห้วงเวหาแล้ว ยังเป็นไอเท็มลับสุดร้ายกาจปล่อยแก๊สพิษใส่เหล่าอริให้ล้มสิ้นท่าเพียงชั่วพริบตา เปลี่ยนลมรักให้เป็นลมร้ายได้ในบัดดล

*"ภาพนี้กันยาก็ชอบนะคะ เพราะรู้สึกถึงลมๆ พลิ้วๆ ไหวๆ ลอยๆ ดีค่ะ คือนางแบบก็ดูเบาๆ ดี การโพส สีหน้า ดูเบาไปหมดเลยค่ะ ภาพกราฟฟิกสีขาวด้านหลังที่เป็นคลื่นๆ ก็สื่อถึงลมได้ดี แต่สตอรี่มันร้ายขัดกับตัวนางแบบในภาพนะคะ - กันยา"*

*"ยอมรับว่าไม่คาดหวังอะไรกะร่างนี้เท่าไหร่ แต่เห็นผลงานที่ออกมาก็ค่อนข้างเซอร์ไพรส์ค่ะ เพราะไม่ได้มีแค่ผ้าพริ้ว แต่ยังมีลูกโป่ง ตรงนี้ถือว่าสร้างสรรค์ค่ะ ถ้าจะติก็นางแบบน่ากลัวจะขอขาดเป็นผีอีปี๋ศรีษะมารมะลายมาหลอกมาหลอน บิดคอจิกกล้องซะขนาดนั้น ที่เหลือไม่มีอะไรจะติค่ะ โดนใจ - ยาวใหญ่"*

## Episode 2

โซมะได้นำท่านสู่ห้องนี้ เพราะเธอมาจากดินแดนแห่งการ์ตูนแบบต้นตำหรับ ไม่มีห้องไหนเหมาะเท่าเธอแล้ว กระทู้ห้องการ์ตูน : นางเอกจากมังงะเรื่องไหนที่เป็นนางแบบไฮแฟชั่นแล้วก็เป็นสาวนักขโมยเพชรด้วยอ่าคะ ? เรื่องแองเจ้อโซมะค่ะ นางเอกเป็นซูเปอร์โมเดลที่มีอาชีพพาร์ทไทม์เป็น จอมโจรขโมยอัญมณี ภายใต้องค์กร Dark Angel โดยในภาพนี้ โซมะ รับบทเป็น แองเจ้อโซมะ ที่กำลังหลุดออกมาจากโลกของมังงะ เพื่อขโมยเพชรน้ำหนึ่งจากรายการ The Wow ไปบูชาองค์กร Dark Angel นั่นก็คือทีมแม่หรี่ นั่นเอง

*"เกินกว่าที่คาดไว้สำหรับห้องการ์ตูนค่ะ ตัวภาพมีการนำเสนอถึงห้องได้อย่างน่าสนใจดี องค์ประกอบลายเส้นอาจจะเยอะไปนิดแต่ก็ไม่ได้สร้างความเสียหายมากมาย ถ้าจะติคงเป็นเรื่องโซมะที่หน้าไร้อารมณ์ไปหน่อยค่ะ นอกนั้นโดยรวมชอบค่ะ - เมเรดิธ"*

*"ชอบคอนเซปภาพ มันสื่อตรงไปถึงห้องการ์ตูนแบบที่ไม่ต้องใช้คำอธิบายใดๆ ข้อเสียที่มีในภาพคงเป็นภาษากาย การเป็นโมเดลของนางแบบในภาพมันน้อยไปนิด - ของพี่ใหญ่"*

## Episode 3

นุ่ม สวย ฟู เบา แต่รสชาติจะจัดจ้านหรือหวานจับจิตก็ขึ้นอยู่กับ Soufflé นั้นๆ คือคอนเซ็ปต์ของ Soufflé โอ้โห ช่างเป็นคอนเซ็ปต์ ซึ่งตรงกับตัวตนของแองเจ้อโซมะมากเลยนะคะ ผิวนุ่ม หน้าสวย ฮีฟู จูหวาน แต่บางครั้งก็จัดจ้านอย่าบอกใคร oops! ก่อนจะนอกประเด็นไปกันใหญ่ แองเจ้อโซมะเลือกนำเสนอปก Soufflé ภายใต้คอนเซ็ปต์ LIKE A VIRGIN จริตเหมือนสาวบริสุทธิ์แรกแย้ม รับกับ trendแฟชั่นสุดหวานอย่าง Vintage Ruffled Dress ที่จะมายึดฤดูกาลแฟชั่นครั้งใหม่นี้ พร้อมกับสีชมพูพาสเทลที่จะมาเป็นแพนโทนอันดับ1ค่ะ ต่อให้เป็นคนร้ายๆแรงๆ หรือโลกบังคับให้กรูร้าย ใส่แล้วก็หวานจับขึ้นกินน้ำผึ้งเดือนห้าเลยล่ะค่ะ ปกนี้ใส่ความ นุ่ม ให้นวลและชวนฝันด้วยความรัก ความเมตตา เห็นนกน้อยไหมคะ รักสัตว์ รักโลก เพิ่มความสวยให้เราและโลกนะคะ ก่อนจะแต่งแต้ม สวย ให้โซมะที่สวยอยู่แล้วด้วยการ natural make up ที่ดูสวยสบายตา เฟื่อง ฟู ไปด้วยไร้เดียงสาที่ใส บริสุทธิ์ จากท่าโพสและแอตติถูด เหมือนสาวบริสุทธิ์วัยแรกแย้มที่อยู่กับสัตว์และโลกสวย ไม่ประสาโลกนัก พร้อมทั้งสีรุ้งพาสเทล ให้mood&tone เบาๆ เป็นบรรยากาศเหมือนดินแดนในฝันของสาวน้อยและ Vintage Ruffled Dress ในโทน สีชมพูพาสเทลสุด trendy แต่งรส หวาน ให้ตลบอบอวล สวยสมกับเป็น Soufflé ราคาแพงที่ได้ลองลิ้มชิมรสแล้วรู้สึกเหมือนได้กลับไปในวัยใสบริสุทธิ์อีกครั้งเลยค่ะ อย่าลืมอุดหนุน Soufflé ปกของโซมะนะคะ รับประกันความฟู เบา นุ่ม ละมุนตาละมุนใจ

*"คอนเซ็ปนี้มันเหมาะกับคุณนะเพราะคุณดูสดใส บริสุทธิ์ สีชมพูพาสเทลยิ่งทำให้ดูสดใสมากขึ้น แต่นางแบบอยากให้มีสีหน้าที่ดูหวานกว่านี้หน่อยครับ โทนสีฟ้อนสวยงามเหมาะสม ภาพรวมดูดีครับ - วศิน"*

*"ตัวปกตอบโจทย์เอกลักษณ์ของหัวหนังสือได้ดี นำเสนอเทรนด์ได้เหมาะสม เพียงแต่อยากให้เพิ่มความน่าดึงดูดใจมากกว่านี้ค่ะ - เมเรดิธ"*

เมื่อถึงเวลาตัดสินปรากฎว่าทีมหรี่หันหน้าแพ้และโซมะคือคนที่มีคะแนนน้อยที่สุดในทีม จึงต้องเข้าสู่ห้องคัดออกเพื่อเจอกับแองเจิ้ลเอลซ่า ในห้องคัดออกเอลซ่าได้ให้เหตุผลว่า "ทุกอย่างที่หนูเขียน ทำให้นึกถึงลูกสาวแองเจิลคนหนึ่งมากค่ะ เขาก็สู้แบบหนูเนี่ยหละ
ถึงแม้ว่าพอตจะไม่มี แต่เขาสู้สุดใจมากกกก // ตบมือเลยเลยคะ" สุดท้ายจากการไฟท์กันทำให้แองเจิ้ลเอลซ่าตัดสินใจไม่คัดใครออกยูโรปาและโซมะจึงได้อยู่ในเกมส์ต่อไปทั้งคู่

## Episode 4

แองเจ้อโซมะ เดินเปิดรันเวย์ MYW2K ด้วยความเรียบ นิ่ง สงบ เพื่อทอดอาลัยแด่เหล่าสรรพสัตว์ที่ถูกสังเวยชีวิตไปในอุตสหาหกรรมแฟชั่น เดรสสีดำแกมกรมท่าไล่สี ตัดรับกับฤดูใบไม้ร่วง ฤดูแห่งการเปลี่ยนแปลงด้านบนของชุดเป็นผ้าตาข่ายซีทรูพร้อมลายพิมพ์ Black Ivy หรือเถาวัลย์สีดำที่สื่อถึงยุคทมิฬมารของการทำลายสิ่งแวดล้อม ส่วนตัวชุดจากเดิมที่ใช้ขนนก Blue Jack นกเขตเมืองหนาวในแถบทวีปอเมริกาเหนือ ถูกเปลี่ยนมาเป็นวัสดุผ้ารีไซเคิล ตัดให้เป็นรูปทรงขนนก เพื่อลดปริมาณการใช้ขนสัตว์โดยเฉพาะสัตว์เล็กอย่างนก โดยไล่ระดับสีดำแกมกรมท่าไปสีขาวสว่าง เพื่อสื่อสารถึงยุคมืดของการเบียดเบียนธรรมชาติในวงการแฟชั่นจะหมดไป ผ่านกระบวนการ eco-manufacturing กระบวนการพิเศษของทางแบรนด์ที่เน้นอนุรักษ์สิ่งแวดล้อม

*"ความสวยงามของรันเวย์และการตกแต่ง : สิ่งที่ชัดมากของทีมนี้คือความเสมือนจริง การตัดต่อรันเวย์, ผู้ชม, Prop ประกอบฉาก, ฉากหลัง Spotlight มาครบมากซึ่งรู้เลยว่าต้องใช้เวลาทำนานอยู่ อันนี้ชื่นชมคับ ส่วนข้อติอาจจะเป็นที่พาภาพมันมีองค์ประกอบเยอะ การแย่งซีนหรือเบี่ยงเบนความสนใจจะเกิดขึ้น มันเลยอาจทำให้ดูเยอะ สายตาไม่ได้โฟกัสที่ตัวนางแบบมากนัก*

*ภาพรวมทั้งหมด : ชอบนะ รู้สึกว่าทีมนี้ทำการบ้านกันหนักและผลงานก้อออกมาดีด้วย ชุดทกคนคลุมโทน A/W ได้ตรงโจทย์ อาจมีบางคนที่ชอบน้อยหน่อย แต่ก้อไม่ได้แย่อะไรมากมาย ชอบที่ขน นก หมา มาเดินด้วย ถ้าคราวหน้าเอาหมีขั้วโลกมาเดินด้วยได้ ของพี่ใหญ่จะแจก 10 ทั้งทีมเลยฮะ - ของพี่ใหญ่"*

## Episode 5

เนื่องจากโซมะเป็นคนติสท์แตก ดังนันโซมะขอส่งแรงบันดาลใจจากศิลปินสาวผู้มีเอกลักษณ์ Magdalena Carmen Frieda Kahlo y Calderón หรือ Frida Kahlo จิตรกรสาวชาวเม็กซิโก ผู้มีชื่อเสียงโด่งดังจากงานวาดภาพ Portrait,Self-Portrait ในแนวศิลปะผสมแบบเหมือนจริง สัญลักษณนิยม และเหนือจริง เนื้องานของเธอมักมีเรื่องราวของสตรีในภาพส่งผลให้เธอคือศิลปินหญิงที่เป็นแม่แบบของนักสตรีนิยมคนท้ายๆของศตวรรษที่20

ความโดดเด่นของ Frida Kahlo คือ ใบหน้าของเธอที่มาพร้อมกับคิ้วหนาชนกันอันเป็นเอกลักษณ์ และเสื้อผ้าสีสดใสสไตล์เม็กซิกัน มาพร้อมกับหมู่มวลดอกไม้สีสดๆ บ่งบอกถึงสีสันและความสดชื่นของเม็กซิโกและความเป็นลาติน่าได้อย่างแท้จริง ซึ่งมักปรากฎอยู่ในตัวงานของเธอนั่นเอง ชีวิตของเธอเต็มไปด้วยอุปสรรคตั้งแต่อุบัติเหตุที่ทำให้เธอไม่สามารถตั้งครรภ์ได้ มรสุมชีวิตคู่ แนวคิดทางการเมือง แต่ถึงกระนั้นสไตล์อันโดดเด่นของเนื้องานและตัวเธอเองคือหนึ่งในความภูมิใจของสตรีทั่วโลกที่เลือกจารึกเรื่องราวของสตรีผ่านงานศิลปะ

*"เขียนคิ้วซะเหมือนเลยนะครับ ในภาพชอบสีสันสดใสของหมู่มวลดอกไม้ เสื้อผ้าหน้าผมก็เหมือนจิตรกรหญิงและคล้ายชาวเม็กซิกันดีครับ แล้วก็นำเอาสตรีในวงการที่ไม่ค่อยมีคนรู้จักมาตีแผ่ได้ดีครับ Ref ที่แนบมาถ้าเป็นภาพสีก็จะเทียบได้ชัดขึ้นครับ โดยรวมทำได้ดีแต่อาจจะเบาๆ ไปหน่อยแค่นั้นครับ - วศิน"*

*"เป็นเอเชียที่หาญกล้าเลียนแบบเม็กซิกันนะคะ กล้าดีค่ะ ตรงนี้ชอบ มาดูที่ภาพ ภาพนี้ยาวสัมผัสได้ถึงความเป็นฟรีด้าพอตัวค่ะ ที่เครื่องแต่งกาย และ เครื่องหน้า ทั้งคิ้วเข้มๆ ที่ผูกกัน เสื้อผ้าสีสันสดใส แต่ทว่าในภาพโซมะไม่ได้ดึงจุดเด่นของฟรีด้ามาถ่ายทอดนั่นคือการเป็นจิตรกรค่ะ ภาพนี้จึงตอบโจทย์ในความคล้ายคลึงการแต่งกาย และบรรยากาศ ความสวยงามภาพรวม แต่จะว่าไปดอกไม้ในภาพก็กินซีนอยู่พอสมควรนะคะ - ยาวใหญ่"*

## Episode 6

อย่าคิดไปไกลนะคะว่าโซมะจะไปแตะของใครให้แข็ง โนวค่ะ แต่สาวสุดคูลก็ต้องมีความคูลซ่อนอยู่ เป็นพลังพิเศษของน้องนุชสุดกิฟท์แห่งทีมสตรี หรี่หันหน้า ต่างหากค่ะ เพราะพลังสุดกิฟท์ของแองเจ้อโซมะก็คือ พลังน้ำแข็ง สมฉายา Glacer Gal ค่ะ เป็นพลังพิเศษที่สืบทอดมาจากสาวแกลในตำนานย่านชิบุย่าที่มอบพลังให้โซมะตอนไปดูแสงเหนือ พลังน้ำแข็งนี้ไม่ได้มีไว้ทำน้ำแข็งกินหน้าร้อนนะคะ แต่เป็นพลังแห่งจุดเยือกแข็งค่ะ หากโซมะไปแตะตรงไหนแล้วปล่อยคลื่นพลังออกไป บริเวณนั้นจะค่อยๆทำ process ของการเป็นจุดเยือกแข็ง กล่าวคือ ค่อยๆแข็งแล้วก็กลายเป็นน้ำแข็ง ราวกับโลกยุคน้ำแข็งหลายล้านปีเลยค่ะ

*"ภาพนี้ทำได้ดีเลยครับ เสื้อผ้า บรรยายกาศในภาพให้อารมณ์สื่อถึงพลังได้ชัดเจน ตรงมือก็เหมือนไปแตะอะไรก็จะกลายเป็นน้ำแข็ง ภาพสวย พลังชัด แต่พลังก็ทั่วไปอ่ะครับ แต่ทำออกมาได้แฟชั่นและสมบูรณ์มากครับ - วศิน"*

*"จากวีคที่แล้วที่ดูขาดๆ อะไรบางอย่าง วีคนี้กลับเข้าฟอร์มขึ้นค่ะ ชัดเจน สวยงาม คูลทั้งพลัง และสไตล์ที่คูลสมภาพ ตัวคำอธิบายอ่านๆ แล้วเหมือนจะเล่าประวัติศาสตร์เอสกิโมหรือการตกผลึกของสะสารน้ำแข็งค่ะ แต่ก็ช่างเถอะค่ะ ถ้าภาพตอบโจทย์ทั้งหมดที่โฮสกล่าวมา ยาวก็ไม่ติดอะไร อย่างน้อยคำอธิบายก็ทำให้ยาวทราบถึงพื้นฐานของแม่คนนี้ - ยาวใหญ่"*

## Episode 7

สาวๆคนไหนที่ต้องเจอปัญหาฝุ่นที่บ้านบ้างคะ ฝุ่นตัวร้ายมีอยู่ทุกที่เลยนะคะ แม้แต่ตอนทำความสะอาดบ้าน ปัดไป กวาดไป ถูไป นี่บ้านหรือรายการระเบิดเถิดเทิง คะ ??? โรคภูมิแพ้จะถามหาเอานะคะ เอาละคะ ทำใจเย็นๆนะคะ โซมะมีทางออกมาให้สาวๆที่อยากจะใส่ใจในความสะอาดและยังไม่ต้องสูดฝุ่นฟุ้งให้เข้าปอด ง่ายๆเดินไป:nhvlbo8hkที่ SEVEN HEAVEN ใกล้บ้านของคุณ เพราะที่เซเว่นนี้มีสินค้าที่ช่วยให้บ้านของคุณกลับมาสวย สะอาด ปราศจากฝุ่นและคราบอันไม่พึงประสงค์กันเลยค่ะ

มันคืออะไรคะ มาจิคลีนไวเปอร์ (Magiclean Wiper) ไม้ม็อบพร้อมแผ่นทำความสะอาดบ้าน ที่มีคุณสมบัติสุดกิ๊บเก๋ ช่วยทำให้คุณสนุกกับการเช็ดถูบ้านแบบไม่แคร์ฝุ่นเพราะมีคุณสมบัติป้องกันฝุ่นฟุ้งเวลาทำความสะอาด ตัวแผ่นใย จะจับฝุ่น และขนต่างๆไม่ให้กระจายค่ะ เรียกได้ว่าครบเครื่องเลย เหมาะมากสำหรับใครๆที่ไม่อยากสูดดมฝุ่น หรือเป็นโรคภูมิแพ้ เช่นแพ้ไรฝุ่น แพ้ขนสัตว์ เป็นต้น แผ่นมาจิคลีนไวเปอร์มี2แบบ คือ แห้ง กับ เปียก ใช้แห้งเพื่อเก็บฝุ่นขนออก และใช้แบบเปียกถูอีกที เพราะมีส่วนผสมของน้ำยาถูพื้นด้วยค่ะ

โซมะมาในลุคสาวสายแฟชั่นจ๋าที่รักความสะอาด คลีนบ้านให้สะอาดปราศจากสิ่งปฏิกูล เห็นมั๊ยคะ เช็ดถูจนสิ่งสกปรกดำติดแผ่นไวเปอร์หมดเลย บ้านสะอาดละคะเพียงแค่ซื้อมาจิคลีนไวเปอร์ ก็จะทำให้บ้านของคุณสะอาดและตัดปัญหาฝุ่นฟุ้งอีกด้วยนะคะ ที่สำคัญมีขายที่เซเว่นด้วยค่ะ สะดวกจริงๆ

*"อ่าาา ข้อดีของแอดนี้คือโซมะสามารถแสดงศักยภาพได้ดีนะคะ ไม่ลืมหน้าที่ของนางแบบ ท่าโพสสวย มีความล้ำในการพรีเซนต์ตัวสินค้า ดูน่าสนใจดี และมีความคิดสร้างสรรค์กับไอเดียที่นำเสนออยู่ในเกณฑ์ที่น่าพอใจเลย เพียงแต่มองตามภาพรวมและเกณฑ์ของโจทย์นี้ แอดนี้อาจจะยังขายของได้เบาไปนิดอ่ะค่ะ 1.นางแบบเด่นมากจนรู้สึกว่าสินค้าไม่น่าสนใจ 2.พื้นที่สีขาวค่อนข้างเยอะ ทำให้ภาพดูโล้นๆไปมากเหมือนกัน หากตัดภาพพื้นที่ทิ้งบ้างหรือใส่ข้อความโลโก้นั่นนี้ อาจช่วยแก้ปัญหาตรงจุดนี้ได้ค่ะ - เมเรดิธ"*

*"คือส่วนตัวชอบตัวนางแบบค่ะ ชอบท่าโพส ชอบความสวย แต่ว่าถ้าถามว่าเข้ากับสินค้ามั้ย กันยาคิดว่ายังไม่ใช่ค่ะ เพราะว่ามันต้องมีลุคของความเป็นแม่บ้าน หรือชุดสีดำมันไม่น่าจะเข้ากับผลิตภัณฑ์เช็ดบ้านค่ะ - กันยา"*

## Episode 8

ญี่ปุ่น ดินแดนอาทิตย์อุทัยที่ใครๆก็หลงรัก เพราะญี่ปุ่นก็คือญี่ปุ่น ประเทศที่มีอัตลักษณ์ชัดเจนและยังคงอัตลักษณ์นั้นไว้ตั้งแต่อดีตจนถึงปัจจุบัน แม้กระแสโลกจะโหมกระหน่ำเข้าประเทศจะเปลี่ยนแปลงไปแค่ไหน ญี่ปุ่นก็คือญี่ปุ่นอยู่วันยันค่ำ นอกจากอนิเมะ มังงะ สภาพสังคม แหล่งท่องเที่ยว อุตสหกรรมบันเทิงต่างๆ ก็ยังมีความโดดเด่นของญี่ปุ่นที่สะท้อนความเป็นญี่ปุ่นได้ดีไม่แพ้กันนะคะ ภาพนี้โซมะตั้งใจถ่ายทอดออกมาโดยรวมทุกอย่างที่มีความเป็นญี่ปุ่นเอาไว้ค่ะ

1.Street Fashion ญี่ปุ่นเป็นประเทศที่มีความโดดเด่นด้าน Street Fashion สูงส่งมากราวกับมีพระอาทิตย์เป็นของตัวเองเลยค่ะ เพราะต่อให้โลกจะหมุนตามกระแสแฟชั่นตะวันตกยังไง ชาวญี่ปุ่นจะยังคงเอกลักษณ์ญี่ปุ่นเอาไว้อย่างสูงส่ง พร้อมทั้งเปิดเผย personal style หรือ personality ผ่านเสื้อผ้า หน้า ผม อย่างเห็นได้ชัดเจนแจ่มแจ๋ (ถึงแม้พวกเขาจะไม่ค่อยเปิดเผยกันผ่านการสนทนาก็ตาม) อย่างเช่นภาพนี้ที่โซมะมาในลุคสวยปังแต่ก็มีกลิ่นอายความมิดชิดแต่เปรี้ยวปริ๊ดส์แบบญี่ปุ่น สวมวิญญาณไฮโซสาวสุดมั่นจากย่าน Ginza ย่านที่หรูหรา ไฮโซ โก้เก้และยูนีคที่สุดของญี่ปุ่น ราวกับว่าคืนนี้จะมีเดทลับๆกับยามาซากิ เค็นโตะ หรือมีแฟชั่นปาร์ตี้ส่วนตัวกับโคมัตสึ นานะ หรือไปแต่งหน้าเล่นๆกับริวเชรุลงอินสตาแกรมเก๋ๆเลยละคะ ด้วยลุคเดรสสีแดงเพลิงพร้อมเบลเซอร์ขนนกสีแดงชาดและแว่นตาสุดเก๋สีแดง ทำไมต้องสีแดงขนาดนี้ละคะ?

2.RED Represents THE SUN โซมะเลือกสีแดงเป็นคีย์ลุคก็เพราะว่าสีแดงในญี่ปุ่นสื่อถึง “พระอาทิตย์” ความพิเศษของพระอาทิตย์นั่นก็คือ เป็นดาวฤกษ์ที่ดาวดวงอื่นๆจะต้องโคจรรอบมัน เหมือนกับวัฒนธรรมต่างๆของญี่ปุ่นตั้งแต่ อาหารการกิน สื่อบันเทิง แฟชั่น ดนตรี ญี่ปุ่นคือต้นตำรับที่แพร่อิทธิพลไปทั่วโลกโดยไม่ต้องพยายาม ทั่วโลกก็หมุนตามญี่ปุ่นเอง อีกทั้งกระแสต่างๆยังคงความเป็นญี่ปุ่นจ๋าๆเอาไว้ค่ะ แล้วทำไมโซมะถึงมายืนตรงนี้ละคะ โซมะมาทำอะไร?

3.GASHAPON หรือ กาซาปอง โซมะมาไขตู้กาซาปอง ตู้ลุ้นของมหาสนุกนั่นเองค่ะ คือแม่หรี่นางอยากได้ของไปฝากโฮสเมดี้ แต่เงินแม่หรี่หมดไปกับค่าออนเซ็นค่ะ โซมะไม่อยากให้ยืมเงินเพราะงก เลยพานางมาเล่นตู้กาซาปองค่ะ ต้นกำเนิดของกาซาปองมาจากตู้กดหมากฝรั่งของอเมริกานะคะ แต่หลังแพ้สงครามโลกครั้งที่2 อเมริกาเข้ามามีบทบาทในญี่ปุ่น ต่อมาได้มีการเปลี่ยนแปลงจากตู้กดหมากฝรั่งเป็นกาซาปองแทน โดยถือกำเนิดขึ้นในปี 1965 ย่ายอาซากุสะ ก่อนปี1977 ที่บริษัทของเล่นจะเข้ามาผลิตแล้วกาซาปอง ก็ปิ๊งป่องดังกระหึ่มค่ะ แม้จะไม่ได้มาจากญี่ปุ่น แต่กาซาปองคือสิ่งที่โด่งดังที่สุด เพราะนอกจากจะมีทุกหนทุกแห่งแล้ว เด็กไปจนถึงคนแก่ก็ล้วนแต่รักการใช้บริการตู้กาซาปองค่ะ เพราะการหยอดเหรียญไม่กี่เยนแล้วหมุนพร้อมลุ้นว่าเราจะได้ของอะไรจากตู้กาซาปอง เป็นเรื่องสนุกที่เกิดขึ้นง่ายๆและเข้าข้าถึงได้ทุกคนทุกเพศทุกวัยเลยละคะ เป็นการ represent สภาพสังคมของญี่ปุ่นที่ต้อให้จะมีความเครียดแค่ไหน พวกเขาก็มีวิธีหาความสนุกใส่ตัวเองได้ด้วยเรื่องง่ายๆค่ะ แถมยังต่อยอดความสนุกเป็นธุรกิจอีก ระหว่างที่โซมะยืนเริ่ดๆเชิดๆรอแม่หรี่อยู่ นี่คะ เห็นอะไรบางอย่างอีกแล้วค่ะ?

4.Entertainment Industry เอ๊ะ ไม่เห็นมีคนดังคนไหนในภาพนี้เลย มีค่ะ แผ่นสีฟ้าๆนี่ไงคะ เป็นตารางโชว์รายชื่อนักแสดง / ตลก / คนดังไปจนถึง นักแสดง AV หรือตัวการ์ตูน ที่จะมาเข้าร่วม EVENT ต่างๆค่ะ อุตสหกรรมบันเทิงของญี่ปุ่นถึงแม้ว่าจะดูไม่แมสในตลาดโลก แต่สำหรับคนญี่ปุ่นถือว่าแมสค่ะ ทุกที่จะมีไอดอลหรือคนดังท้องถิ่นที่ดังจริงๆนะคะ และถ้าซัคเซสก็สามารถขึ้นไปเป็นดาราระดับประเทศได้เลยค่ะ และที่ที่จะวัดความนิยมนอกจากเรทติ้งละคร ยอดFollow ก็คือ EVENT นี่แหละค่ะ ทุก EVENT แฟนๆสามารถเข้าร่วมได้ และมีป้ายบอกว่าในอีเวนท์ต่างๆจะมีคนดังคนไหนตบเท้ามาร่วมงานนะคะ หากโซมะได้เป็น THE WOW คนที่3 โซมะจะต้องมีรายชื่ออยู่ใน Big Event แน่นอนค่ะ เผลอๆจะได้ถือคบเพลิงโอลิมปิกด้วยค่ะ แม่หรี่มายืนงกๆเงิ่นๆอยู่ในป้ายนี้แล้วบอกว่าไม่มีชื่อตัวเอง นางจะเอาปากกาไปเขียนเองค่ะ ว้ายย แม่หรี่คะ แม่หรี่รู้ไหมคะว่านี่มัน EVENT อะไร Sป้ายนี้มัน EVENT ของEXY IDOLS นะคะแม่หรี่ โซมะกลัวยาคูซ่าที่คุมแวดวงบันเทิงAV แต่แม่หรี่ไม่กลัวเพราะดื่มชาคูซ่าของมาลัยวรรณเข้าไปเหรอคะแม่ เอาเถอะค่ะ แต่แม่หรี่ ต้องเขียนเป็นภาษาญี่ปุ่นนะคะ แม่หรี่

5.Japanese Language ภาษาญี่ปุ่น ภาษาประจำชาติของญี่ปุ่นค่ะ มีตัวอักษร3แบบหลักๆคือ ฮิระงะนะ คาตะคานะ และ คันจิ อักษรฮิระงะนะและคะตะกะนะเป็นตัวอักษรแสดงเสียง และ 1 ตัวอักษรใช้ถ่ายทอด 1 เสียง และยังมี โรมันจิ เป็นอีกหนึ่งลักษณะค่ะ (คำอ่านภาษาญี่ปุ่นในตัวอักษรภาษาอังกฤษ) นอกจากนี้ยังมีระดับภาษาอีกด้วยค่ะเพื่อแสดงถึงความสุภาพและเป็นทางการ ภาษาและตัวอักษรคือตัวแทนที่นำเสนอถึงรากเหง้า วัฒนธรรม สภาพสังคมและความเป็นมาของชาตินั้นๆค่ะ เช่น การใช้คำยืมจากต่างประเทศมาใช้ในภาษาญี่ปุ่น , ความแตกต่างของคำ เช่น ออกเสียงเหมือนกันแต่เขียนต่างกัน ก็ถือว่าเป็นคนละคำ เป็นต้นค่ะ

*"เหลืออยู่คนเดียวแล้วนะครับแต่ก็อาจจะพาทีมชนะก็ได้นะ เพราะงานวีคนี้สมบูรณ์แบบเลยทีเดียว คำบรรยายที่ยาวมากกกกกแนะนำบ้านเกิดของคุณทะลุปรุโปร่งรวมถึงสอดแทรกมุกต่างๆ ได้อย่างลงตัว ความสวยงามของภาพดูธรรมชาติดีครับ ศักยภาพแสดงได้ค่อนข้างดีอารมณ์ดูนิ่งๆ เสื้อผ้าสีแดงสื่อถึงญี่ปุ่นได้ดี อย่างที่บอกแหละครับอยู่ตรงไหนก็คือญี่ปุ่น ชอบที่ไม่นำเอาภาพสถานที่ที่คนทั่วไปก็รู้จักญี่ปุ่นอยู่แล้วมาเล่น แต่เป็นการแนะนำวัฒนธรรมหรือวิถีชีวิตของคนญี่ปุ่นด้วย เอาเป็นว่าผมชอบงานนี้และตอบโจทย์ได้ดีทำให้ผมรู้จักบ้านเกิดของคุณมากขึ้นครับ - วศิน"*

*"คนเดียวก็เฟี้ยวได้นะคะ ทำผลงานได้ดีเกินกว่าที่คาดหวังไว้เลย ตัวภาพมีความสวยงามในระดับนึงคืออาจจะไม่ได้เห็นแล้วรู้สึกว่า*
เห้ย!! สวยมากอะไรแบบนั้น แต่มันก็ดูดีและไม่ได้แย่อะไรค่ะ นอกเหนือจากสิ่งสวยงามผลงานนี้โดดเด่นมากในเรื่องของข้อมูลและการนำเสนอ อ่านได้เพลินๆและเห็นได้จริงตามที่บรรยาย จับเอาหลายๆสิ่งมารวมกันในภาพและสื่อให้เห็นได้อย่างชัดเจน ทำได้ดีค่ะ - เมเรดิธ"

## Episode 9

เรื่องย่อพอสังเขป (แม้ว่าแองเจ้อหรี่และโซมะจะเคยดูเรื่องนี้มาจนจำแม่นก็ตาม) "เรียม" หญิงสาววัย24 บุคลิกจืดชืด น่าเบื่อ ใส่แว่นตาหนาเตอะจนถูกเรียกว่าป้าแว่น เป็นสาวเนิร์ด ชอบอ่านนิยาย เพ้อฝันหน่อยๆ เฉิ่มและเชยยิ่งกว่าผู้หญิงเชยๆคนไหนในโลกนี้ สถานภาพโสดมากๆเพราะนก นก นก แล้วก็นก มาตลอดชีวิต ถูกหมอดูทักว่า "ถ้ายังไม่แต่งงานภายในอายุ25 ก็อย่าหวังจะได้แต่งมันอีกเลย" ถึงเรียมพยายามค้นหาตัวเองมาตลอดว่าตัวเองต้องการอะไร หรือ คนแบบไหนมาเป็นคู่ แต่ก็ยังไม่เจอซักที เป็นเดือดเป็นร้อนให้ "นกหวีด" เพื่อนสาวทำงานเพจเจอร์ ช่วยปฏิวัติเรียมให้ได้เดทกับผู้ชายซักที ด้วยการจับเรียมมา Makeover ก่อนไทร่าเสียอีก

แต่แม่เจ้าประคุณลุนช่อง สาวเฉิ่มๆอย่างเรียม หลังโดน Makeover ดันมีผู้ชายมาตกหลุมรักพร้อมๆกันถึง4คน ทั้ง"คุณวรพล" หนุ่มจบนอกนักธุรกิจมาดสุขุม เรียมก็ต้องแปลงโฉมเป็นกุลสตรียิ่งกว่าแม่พลอย เรียบร้อยอ่อนหวาน "คุณราชัญ" เพลย์บอยสุดโก้นักปาร์ตี้ เรียมก็ต้องแปลงโฉมเป็นสาวเปรี้ยว ผมม้าสุดเฉี่ยว และตะเวนราตรีกับราชัญจนโดนไล่ออก "คุณหม่อม" หนุ่มชาววังที่จริตตัวแม่ เรียมก็ต้องแปลงโฉมเป็นสาวทำงานเก่ง ที่ต้องคอยจัดการความเจ้าเล่ห์และเนิบนาบของคุณหม่อมและ"คุณริมทวิป"หนุ่มติสท์โลกแตก เรียมก็ต้องแปลงโฉมเป็น hippie สุดติสท์ ที่ใช้ชีวิตกับธรรมชาติจนลืมโลกไปเลยแต่ถึงกระนั้นก็ยังมี"คุณองศา" เจ้าของกิจการทำบ้านหมา ที่มาเช่าบ้านของเรียม มาพัวพันอยู่อีกคนด้วย และเป็นคนเดียวที่เห็นเรียมเป็นยัยป้าแว่นขี้งก สุดท้ายแล้วเรียมจะเลือกใคร แล้วสิ่งที่เรียมตามหาในความรักครั้งนี้ เรียมต้องการอะไรกันแน่ ติดตามได้ใน นางสาวไม่จำกัดนามสกุลแองเจ้อโซมะ รับบท เรียม สาวเนิร์ดสุดนกแสนเฉิ่มเชยเช้ยเชย ที่ยังไม่มีความรักกับเขาซักกะที

สำหรับเวอร์ชั่น THE WOW แฟชั่นของเรียมคือโดดเด่นคือชอบใส่เสื้อคอบัวสุดเฉิ่ม กับเนคไทประหลาดๆ และสวมแว่นตาหนาเตอะ รวบผมแสกกลางบ้านๆ ชอบใส่แหวนลายสัตว์ที่ซื้อตามตลาดนัดแถวบ้าน และดูจากสีเล็บและสีตาที่ถูกทาจนคนมองว่ายัยนี่เฉิ่มแล้วก็ยังเพี้ยนหน่อยๆ เป็นคนโลกสวยนิดๆ ชอบอ่านนิยาย และกินกะเพราไก่ไข่ดาวเหมือนเดิม ด้วยตัวตนแบบนี้ ส่งผลให้เรื่องความรักเรียมคือนางสาวพญานกที่แท้ทรูและว่าที่สามีของเรียมทั้ง5 เรียงจากรูปซ้าย-ขวา ดังนี้ อิวาตะ ทาคะโนริ รับบท คุณราชัญ เพลย์บอยสุดโก้ ติดแฟชั่นแนวไฮสตรีท เป็นนักปาร์ตี้ตัวพ่อ คัมปายคัมปายทุกคืน มุไค โอซามุ รับบท คุณวรพล นักธุรกิจหนุ่ม หล่อรวย จบนอก มาดขรึมสุขุม และมาจากตระกูลผู้ดี มิอุระ ฮารุมะ รับบท คุณองศา หนุ่มโลว์โปรไฟล์ รักความเรียบง่าย ทำบ้านหมาขาย มาเช่าบ้านเช่าของเรียมอยู่ มัตสึดะ โชตะ รับบท คุณหม่อม หนุ่มชาววัง จอมเจ้าเล่ห์ เนิบนาบและมีกริยาคล้ายผู้หญิงเพราะโตมากับชาววัง โอดากิริ โจ รับบท ริมทวีป หนุ่มผมยาวสุดติสท์แตก ที่มองโลกไม่เหมือนชาวบ้าน ใช้ชีวิตอยู่กับธรรมชาติและศิลปะ

พระเอกทั้ง5ถูกจัดวางมาเป็นหนังสือ เพราะความรักก็เหมือนกับการอ่านหนังสือ เรียมต้องค่อยๆอ่านไปเรื่อยๆจนกว่า เรียมจะค้นพบว่าหนังสือเล่มไหนคือคำตอบของเธอและหนังสือเล่มนั้นก็ต้องพอใจผู้อ่านอย่างเรียมเช่นกัน ใครคือคนที่จะมาเติมเต็มและยอมรับซึ่งกันและกัน

*"ภาพนี้โซมะถ่ายทอดบท "เรียม" ได้ดีนะคะ สามารถเก็บคาแรคเตอร์ของสาวเชยเฉิ่มตามบทได้ดีอาจจะมีปรับเป็นร่วมสมัยเข้ามาแต่ก็ยังลงตัวอยู่ ภาพรวมทั้งหมดก็สามารถคุมโทนของแนวละครได้ ภาพนี้ใช้เป็นโปสเตอร์โปรโมทละครยังได้เลยนะคะ - เมเรดิธ"*

*"ตุ๊ชอบนะ ตุ๊ว่านี่แหละ เรียมเลย เรียมในช่วง 20 กว่าปีก่อนที่มาช่าเล่น ตุ๊ว่ามีความใสๆ เอ๋อๆ ดูโก๊ะๆ อยู่ ด้วยความที่นางแบบเป็นเอเชีย มันก็ทำให้ยิ่งรู้สึกว่า โซมะ น่าจะเป็นเรียมในเวอร์ชั่นแบบเกาหลี ญี่ปุ่นได้ ติดแค่แอสแซสเซอรี่ที่มือ เกินเรียมไปนิดเดียว - ตุลา"*

## Episode 10

ก่อนอื่นคงไม่มีใครปฏิเสธว่าการสื่อสารเป็นหนึ่งในปัจจัยของการใช้ชีวิตตั้งแต่ยุคดึกดำบรรพ์ เพราะการสื่อสารเป็นการเชื่อมต่อและปฏิสัมพันธ์กันในสังคม เพราะมนุษยเป็นสัตว์สังคม เมื่อเทคโนโลยีมีความเจริญขึ้น การสื่อสารก็ช่วยย่อสังคม ย่อโลกให้แคบลง จนในปัจจุบัน เราสามารถติดต่อ สื่อสาร สร้างความสัมพันธ์กันผ่าน “โทรศัพท์มือถือ” เป็นปัจจัยที่5 ของมนุษย์มาหลายปีดีดักแล้วค่ะ จะเห็นได้ว่าโทรศัพท์มือถือมีวิวัฒนาการของตัวเครื่องควบคู่กับ สัญญาณเครือข่าย บริการเสริม และลูกเล่นต่างๆ เพื่อตอบสนอง demand ที่ไม่มีที่สิ้นสุดของมนุษย์ และด้วยความสะดวกสบายในการย่นย่อระยะทางในการสื่อสาร และด้วยคุณสมบัติเหล่านี้ส่งผลให้โทรศัพท์มือถือ เป็นหนึ่งในปัจจัยที่มนุษย์ต้องมี ต้องใช้เพื่อเป็นหนึ่งในเครื่องมือในการสร้างสังคม และเชื่อมต่อสังคมเข้าหากัน ยังไม่นับลูกเล่นและแอพพิเคชั่นที่ถูกพัฒนาตามวันและเวลาเพื่อสร้างความบันเทิงให้กับตัวผู้ใช้ โทรศัพท์มือถือจึงเป็นปัจจัยที่5สำหรับแองเจ้อโซมะค่ะ แองเจ้อโซมะ มาในลุคสาวแกลสุดมั่นจากยุค 90s สวมเสื้อเชิ้ตสีขาวพร้อมเนคไทในสไตล์ preppy ของญี่ปุ่น ที่ใช้โทรศัพท์มือถือในการติดต่อสื่อสาร ทำไมต้องแต่งตัวและถ่ายภาพเป็นยุค90s เพราะยุคนั้นนอกจากใครที่ใช้โทรศัพท์มือถือจะถือว่า jet set , sophisticated & trendy แล้วยังถือว่าเป็นคนมีหน้ามีตาในสังคมหรือ the socialite อีกด้วยนะคะ เพราะต้องใช้ติดต่อสื่อสาร ยิ่งไปกว่านั้นโซมะมั่นใจว่าหลายๆคนเคยเห็น รู้จักสิ่งที่เรียกว่า "โทรศัพท์มือถือ" กันในยุค90sนั่นเองค่ะ บางคนอาจจะเห็นจากผู้ปกครองตัวเองใช้ บางคนจะเห็นจากการโฆษณาหรือฉากในละครหรือภาพยนตร์ต่างๆ จนแทบจะเรียกได้ว่าในยุค90s "โทรศัพท์มือถือ" เป็นหนึ่งในแฟชั่นไอเท็ม ที่นอกจากจะบ่งบอกฐานะ(เพราะเครื่องแพงมาก) และการเป็นคนของสังคม (เอาไว้ใช้ติดต่อสื่อสาร) ยังเป็นแฟชั่นที่หลายๆคนต้องซื้อต้องมี จนกลายเป็นหนึ่งในปัจจัยที่ขาดไม่ได้ แม้ในยุคนั้นสัญญาณโทรศัพท์ในยุคก่อนมันไม่ได้เสถียรและคงที่แบบยุคนี้ นำมาสู่แอตติถูดบนใบหน้าของโซมะที่มีความจิก ตึง ดุ เพราะสัญญาณที่ไม่เสถียร เหวี่ยงวีนกันได้ง่ายๆเลยค่ะ และจากยุค90sนี่เองโทรศัพท์มือถือถูกพัฒนาขึ้นอย่างมาก ทั้งขนาดเครื่องจากใหญ่ยักษ์ถูกย่อส่วนลงมาเล็กลง หรือ ขีดความสามารถของโทรศัพท์มือถือที่สมัยนั้นทำหน้าที่โทรเข้า-ออก ถูกพัฒนาต่อในเรื่องการส่งข้อความและปัจจุบันที่สามารถทำอะไรได้หลายอย่างอย่างที่เราทราบกันดี รวมไปถึงมีระบบเครือข่ายสัญญานให้ผู้ใช้เลือกใช้บริการกันได้มากและหลากหลายขึ้น ด้วยเหตุผลเหล่านี้ อันเป็นจุดเริ่มต้นของโทรศัพท์มือถือนี่เองที่ทำให้หลายคนมองมันว่าเป็นปัจจัยที่5 แต่ถึงอย่างไรมันคือหนึ่งในเทคโนโลยีที่ทำให้มนุษย์รู้ว่าเราต่างติดต่อสื่อสารผ่านโทรศัพท์มือถือกันมานานแล้ว
จนกลายเป็นปัจจัยที่5ของมนุษย์ไปในที่สุดค่ะ

*"เลือกปัจจัยที่ 5 เป็นโทรศัพท์มือถืออาจจะเดาง่ายไปหน่อยนะคะ อยู่ในลิสต์ที่คิดว่าต้องมาแล้วมาจริงๆเลยไม่ได้รู้สึกตื่นเต้นหรือแปลกใหม่มากนัก โดยรวมภาพนี้สามารถนำเสนอปัจจัยได้ชัดเจนดี แต่ค่อนข้างจะนิ่งๆไป เลยอยากให้ลองเพิ่มลูกเล่นอะไรอีกหน่อย จะได้มีความน่าสนใจมากขึ้นค่ะ - เมเรดิธ"*

*"โทรศัพท์ ภาพนี้ก็เป็นภาพคนถือโทรศัพท์นะฮะ ชอบแนวคิดนะฮะ แต่ถ้าถามว่า มันให้ความรู้สึกว่าปัจจัยที่ 5 สำหรับตุ๊มั้ย ตุ๊ว่า ภาพนี้ให้อารมณ์คนกำลังคุยโทรศัพท์หรือต่อโทรศัพท์ไปหาเมียน้อยพร้อมจิกพร้อมด่ามาก (เพราะสัญญาณไม่เสถียร 555) มันน่าจะสื่ออารมร์ที่ดูอยากใช้ อยากคุย หรือรู้สึกว่าโอ๊ยฉันต้องคุย ฉันกำลังเม้าท์ แต่ตีโจทย์ของความเป็นยุค 90 หรือการสื่อสารยุค 90 ได้แตกดีฮ่ะ และเข้าใจแนวคิดกับรูปภาพและคลิปนะฮะ - ตุลา"*

## Episode 11

Part 1 : St. Patrick’s Day เป็นเทศกาลงานฉลองของชาวไอริช โดยจะฉลองกันในวันที่ 17 มีนาคมของทุกปี ในวันนี้ ทั้งชาวไอริชและไม่ใช่ไอริชจะแต่งกายด้วยชุดสีเขียว ซึ่งเป็นสีหนึ่งในสามสีหลักของธงชาติไอร์แลนด์ สีเขียว ขาวและส้ม โดยเทศกาลนี้ถือเป็นเทศกาลแห่งความสนุกสนานบันเทิง ทั้งๆ ที่เป็นเทศกาลแห่งการระลึกถึงเซนต์แพทริก นักบุญคนสำคัญแห่งไอร์แลนด์ St.Patrick เกิดในปี คศ 385 และตาย เมื่อวันที่ 17 มีนาคม ปี คศ 461 ดังนั้น ชาวไอริชจึงถือเอาวันนี้มาจัดเทศกาลเฉลิมฉลองเป็น St. Patrick’s Day เพื่อแสดงความระลึกนักบุญแพทริก ชาวไอริชมีความเชื่อเกี่ยวกับเซนต์แพทริกว่า สามารถชุบคนตายให้ฟื้นคืนชีวิตและขับไล่งูทุกประเภทให้ออกไปจากแผ่นดินไอร์แลนด์ และเซนต์แพทริกเป็นผู้ที่นำเอา แชมร็อค ( Shamrock) ซึ่งเป็นพืชที่มีใบสามแฉก มาใช้ในการสอนเกี่ยวกับเรื่อง Trinity หรือตรีเอกานุภาพ พระบิดา พระบุตร และพระจิต ได้อย่างแยบยลอีกทั้งแชมร็อคเป็นพืชที่ขึ้นอยู่ทั่วไปตามท้องทุ่งของไอร์แลนด์ เทศกาล St.Patrick’s Day ในทุกวันนี้ จะมีการแต่งกายด้วยชุดหลักๆคือสีเขียว รวมถึงขาวและส้ม ร่วมเดินพาเหรดกันรอบๆเมืองใหญ่ในหลากหลายประเทศ ที่สำคัญยังถือว่าเป็น National Holiday อีก้ดวยนะคะ โซมะก็เลยถือนำวันหยุดวันนี้มาเพิ่มสีสันให้กับรายการ The Wow ค่ะ เพราะเป็นเทศกาลที่เรียบง่าย ผู้คนที่มีเชื่อสายไอริชหรือไม่ใช่ก็ตามสามารถเข้าร่วมงานและรู้สึกเป็นส่วนหนึ่งของ St.Patrick’s Day ได้อย่างทั่วถึงกัน โซมะ อยากชวน คุณSodaBlack ที่เขาร่ำลือว่าหน้าตาดี มาสวมชุดสีเขียวแล้วเดินเปรี้ยวๆกันในวัน St.Patrick Day ค่ะเพราะถ้า St.Patrick ชุบชีวิตคนได้ โซมะจะชวนคุณโซดามาชุบชีวิตไว้ก่อนเลยค่ะ
เพราะเราสองคนมีสิทธิ์ถูกกำจัดให้ตกรอบจากราบการ The Capture เพราะคนจะอิจฉาความสวยหล่อของเราสองคนนะคะ ใช่ค่ะ St.Patrick's Day Parade ก็มีในโตเกียวนะคะ มาเถอะพวกเรามาเดินโชว์ความว้าวกันค่ะ โซมะชวนมา St.Patrick’s Day แต่งชุดเขียวสุดเก๋ แล้วเดินเท่ๆกันด้วยค่ะคุณSodaBlack อ้าววว คุณโซดาค่ะ หยุดให้อาหารยีราฟได้แล้วค่ะ ยีราฟไม่กินลูกอมรสปลาร้านะคะ หอมเหิมก็ไม่ต้องปอกค่ะ มา St.Patrick's Day ที่โตเกียวทั้งที เราต้องมาเดินสวยๆเท่ๆกันนะคะ ช่วยรีบด้วยนะคะ เดี๋ยวจะไม่ทันเข้าขบวนพาเหรดค่ะ อุ๊ยเจอช่างภาพสตรีทคุณ Ryan Chan ขอโซมะถูกแชะซักแชะก่อนค่ะ โซมะกำลังรีบๆเดินไปร่วมขบวนพาเหรดในวัน St.Patrick พอดีมีช่างภาพมาถ่ายเลยต้องสโลว์ดาวน์โชว์ความสวยก่อนค่ะ ลุคของโซมะเป็นแบบ Street Styleที่ได้กลิ่นอาย High Fashion เพราะวัน St.Patrick ผู้คนจะต้องออกมาเดินใส่ชุดเขียวกันเต็มถนนเลยค่ะ ดังนั้นภาพแนว Street Fashion จึงถูกนำมาใช้ แน่นอนสิคะโซมะสวมชุดสีเขียวสุดเปรี้ยวเก๋ ท่อนบนเป็นเสื้อแขนกุดสีเขียวตองอ่อนสะท้อนแสง มีสัญลักษณ์ใบแชมร็อคใบที่เป็นสัญลักษณ์ของSt.Patrick's Day ติดอยู่ตรงด้านขวาของเสื้อ กลางลำตัวมีพู่สีเขียวเลม่อนเพิ่มลูกเล่นให้ชุดดูมีความพริ้วไหว กางเกงสีเขียว4ส่วนมีลูกเล่นเป็นผ้าสีดำพริ้วๆด้านหน้า เพิ่มความลึกลับเล็กๆให้กับลุคในวัน St.Patrick พร้อมสวมรองเท้าสีส้มแก่เพิ่มความคอนทราสท์ค่ะ แถมยังเป็นสีที่อ้างอิงถึงธงชาติไอร์แลนด์ต้นกำเนิดของ St.Patrick's Day ด้วยนะคะ มู้ดโทนของภาพก็รับกับสีธงชาติไอร์แลนด์เช่นกันค่ะ หวังว่าแม่ซ่า เอลซ่าจะเลิฟเลิฟกะเทศกาลนี้นะคะ ขอตัวไปเดินพาเหรดวัน St.Patrick ก่อนนะคะ เสร็จแล้วโซมะกับคุณโซดาจะไปแช่ออนเซ็นกันต่อค่ะ

Part 2 : Bloody Mary เป็นตำนานของผีสาวในกระจก ซึ่งจะปรากฏตัวให้เห็นก็ต่อเมื่อมีคนเรียกชื่อ บางครั้งเธอจะแสดงให้เห็นไม่เป็นอันตราย แต่ก็เกือบทุกครั้งที่เธอจะออกมาในสภาพโชกเลือด ประวัติของแมรี่นั้นค่อนข้างหลากหลาย บ้างก็เชื่อว่าแมรี่เป็นแม่มด ที่ถูกเนรเทศเมื่อร้อยกว่าปีก่อนในข้อหาใช้มนตร์ดำ บางคนบอกว่าเธอเป็นหญิงที่สูญเสียลูกจนต้องฆ่าตัวตาย หรือเป็นฆาตกร บางตำนานก็กล่าวว่า Bloody Mary คือ Queen Mary I (ควีนแมรี่ที่ 1) ซึ่งนับถือศาสนาคริสต์ นิกายโรมันคาทอลิก และต้องการกำจัดพวกโปรแตสแตนท์ในประเทศอังกฤษให้หมดสิ้นในทุกวิถีทาง ด้วยเหตุนี้ผู้นำนิกายโปรเตสแตนท์ รวมทั้งผู้ชาย เด็ก และสตรีมีครรภ์ถูกประหารไป 800 กว่าชีวิต ต่อมาการพยายามมีทายาทของพระนาง ทั้งที่ไม่เคยมีเพศสัมพันธ์ แต่พระนางคิดว่าตัวพระนางเองมีบุตรจึงเกิดภาวะครรภ์เทียมจึงทำให้ร่างกายเสื่อมโทรมลงเรื่อยๆ สำหรับตำนาน Bloody Mary นี้ คนที่อยากเห็นผี Bloody Mary จะต้องทำการเรียกชื่อ Bloody Mary นะคะ จากผลสำรวจพบว่า เด็กผู้หญิงมีแนวโน้มเรียกกว่าเด็กผู้ชาย เป็นตำนานที่สมัยก่อนนิยมเรียกกันในห้องน้ำค่ะ โดยเฉพาะห้องน้ำชานเมืองเพราะสมัยก่อนมักจะติดกระจกใหญ่ๆไว้แล้วก็ไม่ทำหน้าต่าง เวลาปิดไฟห้องเลยมืด หลัง จากที่เรียก Bloody Mary จนวิญญาณปรากฎแล้ว บางที่ก็บอกว่า Bloody Mary จะฆ่าคนเรียกให้ตาย หรือทำให้เป็นบ้า หรือควักลูกตา หรือข่วนหน้า เป็นต้น บางที่บอกว่าพอออกมาแล้วก็จะพาคนเรียกเข้ากระจกไปอยู่ด้วยกันด้วยแต่หากใครที่เห็นเธอปรากฎขึ้นมาในกระจกแต่ไม่ถูกทำร้ายในตอนนั้น แล้วคิดว่าตนเองโชคดีก็ขอให้เข้าใจกำลังเป็นผู้โชคร้ายอย่างสุดๆ แล้ว เพราะนับตั้งแต่วันนั้นเธอจะตามหลอกหลอนผู้เคราะห์ร้ายรายนั้นทุกครั้งที่ส่องกระจกไปจนกว่าเขาหรือเธอคนนั้นจะตายแต่บางกลุ่มที่เชื่อกันว่าหาก Bloody Mary ปรากฎตัว เราจะสามารถขอเธอคุยกับผู้เสียชีวิตไปแล้วได้ จนถึงเวลาเที่ยงคืน 1 นาที เธอและผู้เสียชีวิตที่ถูกเรียกมาจะหายไปจากกระจก ในอีกบางความเชื่อก็บอกว่าเมื่อเธอปรากฎตัวอย่าตกใจ แต่ขึ้นให้เพ่งมองไปที่ตัวเธอแล้วจะได้เห็นภาพของชีวิตในอนาคต หน้าตาคู่ครองรวมถึงหน้าตาของลูกหลานแทน แต่หากภาพที่เห็นเป็นภาพของซากศพ ก็ให้เข้าใจได้เลยว่าอาจจะไม่ได้แต่งงาน สำหรับโจทย์ของแม่คารวย โซมะเลือกที่จะแสดงบทบาทจากตำนาน Bloody Mary ที่นำมาทวิสท์ให้ดูเป็นแฟชั่นลุคมากขึ้น เรื่องราวเป็นหญิงสาวที่เรียก Bloody Mary ออกมาแต่ดันพบว่าอ้าวว ชั้นนี่แหละคือ Bloody Mary ส่วนทรงผมก็เลือกทรงบ็อบหน้าม้าสุดเปรี้ยวเก๋ trimmed ด้านหลังให้ชี้ๆไม่เท่ากัน มาในเดรส floral printed สีขาว ดูเป็นลุคแม่มดยุคใหม่นิดๆ พร้อมสวมกระโปรงเงินปักเลื่อมวงกลมขนาดโตให้ลุคแวววาว บนตัวเสื้อติดเข็มกลัดกุหลาบสีเงิน ให้ล้อกับกุหลาบอังกฤษตามตำนาน bloody maryที่มีกล่าวถึงแบ็คกราวด์อังกฤษ (Queen Mary I) พร้อมทั้งแต่งเอฟเฟ็คหยาดน้ำตาสีเลือดและมือเปื้อนเลือดที่แปะกับกระจกไว้ค่ะ ส่วนโลเคชั่นก็เลือกเป็นห้องน้ำให้เข้ากับตำนานนะคะ มู้ดแอนด์โทนของภาพแม้จะไม่ได้น่ากลัว หลอกหลอนจนต้องวิ่งหนีป่าราบ แต่ก็มีความ Haunted ผสม Fashion ให้เป็นภาพFashionหลอนๆ ที่ลงตัวพอดีๆค่ะ

Part 3 : ไพ่ทาโรต์ The Hermit คำนิยามของไพ่ใบนี้หมายถึงความเก๋า อายุเยอะแต่มากประสบการณ์ค่ะ แต่ก็มีความเบื่อหน่ายต่อโลก หนีไปปลีกวิเวกบ่อยๆ เรียกง่ายๆว่าโดดเดี่ยวแต่เชี่ยวชาญ แม่หรี่เป็นคนเลือกไพ่ใบนี้ให้โซะเพราะเราสองคนดูจะตรงกับไพ่ใบนี้ที่สุดค่ะ ว้ายยยยยย ข้อควรทราบคือไพ่ใบนี้ ในทางบวกคือ การทำอะไรได้ด้วยตัวคนเดียว มีผู้ใหญ่ให้การสนับสนุน มีบรรพบุรุษคอยปกป้องดูแล และมีผู้ใหญ่พึ่งพาได้ เหมือนที่โซมะมีแม่หรี่เลยนะคะ ส่วนในทางลบคือ มักมีความเหงา โดดเดี่ยว โดนทอดทิ้ง มีวิญญาณตามติด (ขอกรี๊ดนะคะแม่หรี่ แม่ลาร์) จากไพ่คนในภาพไพ่คือบิดาของซุส มีพระนามว่า โครนอส ค่ะ ลักษณะของภาพบนไพ่ที่โดดเด่น กล่าวคือ มีชุดคลุมศีรษะและมีการถือตะเกียงไฟ ชุดคลุมศีรษะ ให้ความรู้สึกอึดอัด หมองหม่น โดดเดี่ยว ตะเกียงไฟ คือการนำทางส่องสว่างให้ผู้อื่นหรือกำลังหาทางให้กับตนเองอยู่ โซมะในลุคจากไพ่ The Hermit มาพร้อมอินเนอร์ของสาวที่ไม่รู้ว่าจะไปทางไหนดี สันโดษและโดดเดี่ยว(เพราะเหลือคนเดียว)ระคนสับสน ในเสื้อผ้าสไตล์ hoodies ซึ่ง inspired มาจากชุดผ้าคลุมสีดำ ให้ลุคลึกลับ หม่นๆตามภาพในไพ่ พร้อมกับถือโคมไฟตะเกียงที่ถูกทวิสต์ให้ดูเป็นภาพแฟชั่นขึ้นโดยนำตะเกียงส่องสว่างไปใส่ในกระเป๋าของ Yohji Yamamoto โชว์ความเป็นญี่ปุ่นอัตลักษณ์เก๋ๆของโซมะ ไฟในตะเกียงลางๆได้โพยพุ่งขึ้นมาจากกระเป๋าสุดเก๋ เป็น guiding light ส่องแสงนำทางให้โซมะ ที่กำลังหลงทางอยู่ในความมืดหม่นของการแข่งขันที่กดดันและใกล้เส้นชัยเข้ามาทุกทีค่ะ

Part 4 : หลายคนนึกถึงแม่หรี่ ก็จะนึกถึงแนวเพลง Divas ตัวแม่ ที่ไม่โชว์สกิลการร้อง ก็โชว์ลีลาสุดเซ็กส์ซี่ แก้ผ้า แหกนู่นนี่นั่น ก็เพราะว่า #แม่ก็คือแม่ ถูกมั๊ยคะ แต่สำหรับโซมะสาวสวยที่ดูยังไง๊ยังไงก็เหมาะจะไปร้องเพลงแนว AKB , T-Skirt , PopAngel สวยใสอย่างโซมะจะมาโชว์ความเย้ายวนสุดเซ็กส์ซี่ให้สมกับบารมีแม่หรี่ แม่หรี่บอกว่าขัดค่ะ นางจึงกลัดกลุ้มแล้วก็ไปว้ากใส่ตัวเองในส้วมจนกระจกร้าว พอกระจกร้าวนางก็นึกถึงลุงเป้ไฮร็อค ก่อนที่นางจะระลึกขึ้นได้ราวกับคิดแล้วเซ่อเหมือนเจอส้มหล่น เอ๊ะ ชั้นเคยร็อคนี่ โซมะขอแปลงร่างเป็น Rockstar ค่ะ จากบทเพลง ROCKSTAR101 ของแม่หรี่ feat. Slash ซึ่งเป็นแรงบันดาลใจในการถ่ายภาพครั้งนี้ค่ะ เพราะแม่หรี่เป็นนักร้องที่ครบเครื่อง เพลงนี้ก็เป็นอีกเพลงที่โชว์มิติการร้องและ perform ให้กับแฟนๆแม่หรี่และวงการเพลง บทเพลงที่ท่วงทำนองมีความเป็นโมเดิร์นร็อคที่ยังมีกลิ่นอายความเป็นแม่หรี่อยู่ มันมีความหนึบๆทางด้านดนตรีและมีจริตการร้องและเขียนทำนองแบบ grunge crunk ผสมฮิปฮอปนิดๆ ไม่ได้ร็อคแอนด์โรลสุดขอบแบบป้าJoan Jett , ป้าใหม่ ความลับสุดขอบฟ้า , ป้ามาช่า รสชาติความเป็นคน หรือ ป้าปุ๊ ควีนโพดำหนึ่งเดียวคนนี้นะคะ (กรรมการวศินและยาวใหญ่ต้องทันนะคะ) ในเมื่อแม่หรี่ร็อคได้ สาวสวยและอ่อนหวานอย่างโซมะก็ร็อคได้ค่ะ โซมะมาในลุคเซอร์ๆดิบๆกร้านโลกนิดๆ ด้วยอินเนอร์ Rockstar101 สมกับชื่อเพลงเลยนะคะ สาวร็อคเลือดร้อนมากค่ะ พร้อมโพสท่าอวดลีลาสกิลกีตาร์ขั้นเทพของ Rockstar101 หน้าใหม่อย่างโซมะ แบบที่แม่หรี่โชว์ลีลาลิปซิ้งเล่นกีตาร์ในmv (ว้ายย ไม่ต้องอายนะคะ ป้าใหม่ ป้าช่า ก็เคยทำมาแล้วค่ะแม่) โดยตอนภาพนี้ถ่ายโซมะกำลังบรรจงโซโล่อยู่ค่ะสำหรับคอสตูม ตอนแรกแม่หรี่จะเลือกพี่โจ้เซอร์ไวเวอร์เฟสมาทำชุดให้ แต่พี่โจ้ติดปักเพชรให้ชุดป้าใหม่อยู่ แม่หรี่เลยเลือกเอาชุดจากไฮแบรนด์มาแทนค่ะ (เล่าทำไมคะ!?!?!?!) แม่หรี่เลือกชุดที่เป็นสาวร็อคสาวร้อนที่สุดด้วยชุด leopard print กับถุงน่องตาข่ายดำ ที่ inspired จากงานตาข่ายลุคของแม่หรี่ในmvเพลงนี้ และสวมรองเท้าปักหมุดสุดร็อคอีกด้วยค่ะ Sophisticated Rock Look ให้เข้ากับรายการเก๋ๆอย่าง The Wow เซ็ทติ้งก็จัดเวทีคอนเสิร์ตร็อคเลยค่ะ ในmvเป็นภาพmonochrome แต่สำหรับงานTHE WOW แม่หรี่บอกว่าเราจัดสีสันบันเทิงเอาให้สุดไปเลย สีสันจัดเต็มค่ะ แต่ขออนุญาตไม่แจกนาฬิกานะคะเพราะไม่ใช่ลานโลกดนตรี เวทีแอบผสมความเป็น live hall ของญี่ปุ่นนิดๆเพราะแม่หรี่บอกว่าให้มีอัตลักษณ์ของโซมะผสมอยู่ในงานแม่ลูกผูกพันค่ะ

*"เป็นการเลือกเพลงมาแล้วฉีกไปเลยนะคะ ไม่ทำตามเอ็มวีใดๆทั้งสิ้น แต่ใช้คอนเซปของเพลงมาตีโจทย์ ถือว่าทำได้ดีค่ะ ดูดิบดูร็อกสตาร์ดี แต่ขออนุญาตไม่กดเต็มนะคะ เพราะว่ามันไม่ได้ถูกใจน้องหลินที่สุดจริงๆ - หลิน"*

*"ถือว่าดีฮ่ะ กับเรื่องของอารมณ์ของนางแบบที่สื่อออกมา ไพ่ฤๅษีคือการขออยู่เงียบๆ คนเดียวในมุมที่สงบหรือยังไม่อยากยุ่งกับใคร และชอบลูกเล่นที่มีแสงส่องออกมาจากกระเป๋าด้วย แต่จะดีกว่านี้ถ้านางแบบของเราพึ่งแหล่งของแสงสว่างนี้หรือสนใจแหล่งของแสงสว่างในภาพ ไม่เบือนหน้าออก เพราะส่วนมากคนที่อยู่ในไพ่ใบนี้มักจะสนใจหรือโฟกัสกับแสงน้อยๆ ที่มีอยู่ - ตุลา"*

## Episode 12

Part 1 - สำหรับโจทย์สัปดาห์นี้เมดี้ไม่มา ตุลา กันยา ไม่มี มีแต่โซมะนี่แหละค่ะที่จะมาออกโจทย์ให้ตัวโซมะเอง ส่งภาพผลงานภาพถ่ายแฟชั่นที่ link กับ เทพนิยาย หรือ fairy tales ภายใต้คอนเซ็ปต์ ONCE UPON A TIME โดยผู้แสดงแบบสามารถเป็นตัวละครไหนก็ได้ในเรื่องนั้นๆ รวมถึง สามารถ TWISTED บทบาทตัวละครหรือเนื้อเรื่อง ให้ดูน่าสนใจยิ่งขึ้นก็ได้ แต่ยังต้องมีกลิ่นอายของเรื่องเดิมอยู่ เช่น ให้ซินเดอร์เรลล่า ตบหน้าแม่เลี้ยงด้วยรองเท้าแก้ว ซึ่งยังคงคอนเซ็ปต์ความเป็นซินเดอร์เรลล่าไว้ ด้วรองเท้าแก้ว แม่เลี้ยง และตัวนางซิน โซมะรับบท "ควีนสโนว์ไวท์ aka โซมะไวท์" ที่เฝ้าหลงไหลและprideในตัวตนของตนเองสูงส่งมาก หลังจากเจ้าชายชาร์มมิ่งปราบราชินีองค์ก่อนและได้อภิเษกกับเจ้าหญิงสโนว์ไวท์ หรือ โซมะไวท์ เราสองคนก็ได้ทำการยึดวังมาเป็นของตัวเองและแน่นอนค่ะ ยึดกระจกวิเศษมาด้วย ทุกวี่วัน ควีนโซมะไวท์ จึงเอ่ยปากถามกระจกวิเศษนี้ทุกวันว่า ใครงาม ใ ใครสวย ใครดี ใครสมควรเป็นเดอะว้าวที่สุดในปฐพี กระจกวิเศษก็ตอบทุกครั้งว่า "ก็ควีนโซมะไวท์นี่สิ งามเลิศ รวยเลิศ ดีเลิศ สวยเลิศ ว้าวเลิศที่สุดในปฐพีไม่มีใครเทียม" กระจกวิเศษแสนเก๋ยิ่งพูด โซมะก็ยิ่งมั่นใจค่ะ ในเมื่อเป็นควีนแล้วเราก็ต โซมะมาในชุดเดรสลายพิมพ์เสือดาวแสนเก๋ (แหมก็ท้องเรื่องเป็นปราสาทชาชวังกลางหุบเขา เสือก็ต้องเยอะเป็นธรรมดาของซักตัวนะคะ) ที่มีด้านหน้าเป็นลายพิมพ์ธนบัตรดอลล่าร์ ซึ่งเอาธนบัตรดอลลาร์หลายล้านดอลมาทำเป็นลายพิมพ์จริงๆเลยนะคะ แมทช์กับรองเท้าลายพิมพ์ธนบัตรเช่นกัน สื่อถึงความนวยอู้ฟู่เกินคณนา คนมันรวยช่วยไม่ได้อ่านะคะ พร้อมผูกผ้าพันคอสีสันพาสเทลไว้ที่มือด้วยค่ะ เพราะถึงจะเป็นควีนแล้วแต่ก็ยังคงพื้นเพเดิมของสโนว์ไวท์คือสดใส เช่นเดียวกับเมคอัพที่เลือกอายแชโดว์สีเหลืองทองสดใส และมีความแกรนด์และรอยัลนิดๆ ส่วนทรงผมก็เลือกเกล้าม้วนขึ้นไป ให้ดูมีความ comical สมกับความเป็น fairy tales นะคะ จะให้มาใส่วิกผมบ็อบดัดทรงจารุณีเก็บไว้ให้แองเจ้อหรี่เถอะค่ะ เพราะดูสูงวัย โซมะมาในท่าโพสของควีนที่หลงไหลในความสำเร็จของตนเอง ทั้งการเป็นคนสวย เป็นคนรวย มีตำแหน่งเป็นถึงควีน มีสวามีเป็น Prince Charming มันจะไม่ให้ pride ในตัวตนยังไงละคะคุณขา คนอะไรน่ะช่างดูดีฮ้าาา ทุกวันโซมะก็ต้องมาส่องกระจกชมความเลิศเลอเพอร์เฟ็คของตัวเองพร้อมกับคิดว่า ส่วนอินเนอร์คือบึ้งไม่ยิ้มค่ะ แต่ในใจก็คิดตลอดนะคะว่าชั้นจะทำยังไงให้ตัวเองเพอร์เฟ็คแบบนี้ไปนานๆ โซมะไวท์ : กระจกวิเศษบอกข้าเถิดใครเหมาะกับตำแหน่งเดอะว้าวคนที่3แสนเลิศในปฐพี????? กระจกวิเศษ : อ๋อ ก็โซมะทีมแม่หรี่นี่สิ เหมาะเหม็งที่สุดในปฐพีไม่มีใครเทียม วิ่งกันมั๊ยคะ วิ่งกันค่ะ

Part 2 - สำหรับปก Wow Magazine Thailand เดือนพฤศจิกายนใต้คอนเซ็ปต์ November Gorgeous นี้เพื่อฉลองชัยให้ผู้ชนะรายการ THE WOW คนที่3 ซึ่งก็คือใครคะ โซมะเองค่ะ แน่นอนค่ะว่าในเมื่อตัวเองได้เป็นปกและเป็นการถูก introduced ครั้งแรกในแวดวงในฐานะผู้ชนะ แม่หรี่ โซมะ และสไตล์สิท์จึงตกลงกันว่า ควรจะเป็นลุคที่โซมะดูเป็นโซมะมากที่สุดค่ะ โซมะมาในลุคคูลๆรับลมหนาวและแฟชั่นฤดูหนาวในช่วงปลายปีด้วยลุค Androgynous ซึ่งเป็นชุด Ready-to-Wear ที่ผสมผสานแฟชั่นเบลเซอร์กับไฮสตรีทแฟชั่นด้วยงาน patching เข้าไว้ด้วยกัน สำหรับปกนี้โซมะสวมเสื้อจากดีไซน์เนอร์ชาวญี่ปุ่น Tae Ashida ซึ่งแบรนด์เดียวกับชื่อของนาง ลุคจากปกเป็นเสื้อยืดtall tee สีขาวให้ลุคสตรีทแฟชั่นและรักอิสระ มีกลิ่นอายความเซอร์ๆเข้ากับโซมะ ขมวดขึ้นแล้วสวมทับด้วยเบลเซอร์สีเทาเข้าชุด ที่ทำการ patch อักษรข้อความกิมมิคเท่ๆเอาไว้ ว่า Fly Like Birds ข้อความนี้ก็ถูกคิดมาแล้วนะคะ เพราะนอกจากจะสื่อสารถึงตัวโซมะที่บินหลาถลาแล่นลมมาตลอดรายการ สังเกตกันมั๊ยคะว่างานเก่าๆของโซมะจะมีนกเป็นส่วนประกอบอยู่ด้วย ถ้ารักกันจริงต้องสังเกตเห็นนะคะ ทั้งนี้โซมะมาในอินเนอร์แบบ mode ค่ะ คือหน้านิ่งๆ ดูเป็นแฟชั่นโมเดลโชว์ potential กันแบบ effortlessly พร้อมกับลุคหน้าผมที่ดูเป็นธรรมชาติ ลุคทั้งหมดทั้งมวลบนปกนี้ใส่ได้จริงค่ะ นั่นคือสิ่งที่โซมะและแม่หรี่คิดกันมา เพราะโซมะมีความเชื่อว่า หากแฟชั่นดูเป็นของสูง ของที่ดูเกินเอื้อม ของที่ดูจับต้องไม่ได้ มันจะมีค่าแค่ความสวย แต่ถ้าแฟชั่นถูกทำให้มันสวมใส่ได้จริง แต่งตามได้อย่างสวยงามและอิสระ แฟชั่นจะเป็นของทุกคน ปก The Wow Magazineปกนี้จึงเป็นเหมือนปกที่คุณจะได้พบกับแฟชั่นว้าวๆยังมีกลิ่นอายและตัวตนของโซมะอยู่ในปกด้วยค่ะ ชอบก็ซื้อ 2-3เล่มเลยนะคะ เพราะว่ากันว่ายีปั๊วต่างๆเริ่มสั่งจองกันแล้วนะคะ ช้าหมดอดไม่รู้ด้วยนะคะ

Part 3 - โซมะมากับadsของ shades หรือ แว่นตากันแดดแบรนด์ Gucci ค่ะ ความเก๋ของ ads นี้คือนำ personal style ของโซมะที่เน้นความเก๋แบบสตรีทแฟชั่น มาแมทช์กับแว่นไฮแบรนด์ให้ออกมาดูเป็นไฮสตรีทและดูจับต้องได้ง่ายมากขึ้น โซมะในแว่นปรอทสีส้มอมชมพูให้ลุคซ่าๆ มาพร้อมกับสไตลิ่งทรงผมให้ดูเซอร์ๆ โดยโซมะเลือกถ่ายทอดภาพนี้จากมุมมองที่ต่างออกไปด้วยการให้ช่างภาพถ่ายช้อนขึ้นค่ะ เพราะถ้า ads นี้ไปอยู่ตามตึกสูงๆ บิลบอร์ดไทม์สแควร์อะไรแบบรี้ จะให้ความรู้สึกเหมือนโซมะจ้องมองผู้คนทั่วไปให้พวกเขาไม่อาจละสายตาไปจากโซมะได้ อีกนัยนะนึงคือต้องการสื่อสารให้เห็นมุมที่ถูกมองต่างออกไป เพราะ ads ของ Gucci ส่วนใหญ่จะทำออกมาโก้หรู แต่สำหรับ ads นี้มีความใกล้ชิด เป็นมิตร และดูเข้าถึงผู้คนโดยเฉพาะกลุ่มที่มีกำลังซื้อแว่นตากันแดดแบรนด์เนมเช่น First Jobber หรือ วัยทำงานได้อย่างดีมากขึ้น อีกทั้งยังได้ลูกค้าที่ anti-glamour มาอีกด้วยนะคะ แต่ก็ไม่ทิ้งกลุ่มลูกค้าเดิมเพราะ ads และตัวสินค้าก็ยัง sophisticated และ luxury เหมือนเดิมทุกประการค่ะ

Part 4 - เรื่องราวของหญิงสาวสายเลือดญี่ปุ่น ที่มาพร้อมกับอัตลักษณ์ขนานแท้ของญี่ปุ่นที่ถูกถ่ายทอดจากรุ่นสู่รุ่น แม้ว่าโลกตะวันตกจะย่างกรายเข้ามาในโลกตะวันออกไกลอาทิตย์อุทัยมากแค่ไหน สายเลือดความเป็นญี่ปุ่น รวมถึงเอกลักษณ์ อัตลักษณ์ต่างๆที่แสดงถึงรากเหง้า โดยเฉพาะสิ่งที่จับต้องได้ แฟชั่น อันได้แก่ เสื้อผ้า การแต่งหน้า ทรงผม ซึ่งปรากฏอยู่ในวีดีโอนี้นับว่าเป็นญี่ปุ่นขนานแท้ เพราะชาวญี่ปุ่นไม่ได้นำวัฒนธรรม พื้นเพ หรืออัตลักษณ์ของชาติใส่พานแล้วขึ้นบูชา แต่เลือกนำมาใส่ตัวคนจนทำให้อัตลักษณ์เหล่านี้ยังคงดำรงอยู่จนถึงทุกวันนี้ โซมะมาในคราบหญิงสาวชาวญี่ปุ่นฉบับออริจินัล สื้อผ้าเป็นยูกาตะสุดวิจิตร และการเกล้าผมเก็บรวบให้ดูเป็นพิธีการ ทั้งนี้โซมะมากับนางแบบอีกคนเพื่อแสดงให้เห็นว่าเลือดญี่ปุ่นของโซมะไม่ได้มีอยู่แต่เพียงผู้เดียว ขณะที่ผัวเช่าของแม่หรี่จำนวนมาก แต่งกายและรับบท เป็นชายชาวตะวันตกที่เข้ามาในดินแดนตะวันออก เปรียบเสมือนความพยายามที่จะแพร่วัฒนธรรมจากตะวันตกเข้ามา แต่ทุกคนคงเห็นว่า เขาได้แค่เข้ามาแต่เปลี่ยนแปรเลือดข้นในตัวชาวนิฮงหรือญี่ปุ่นของเราไปไม่ได้ โลเคชั่นและซาวนด์แอมเบียนซ์รอบข้างเป็นทะเลเพราะญี่ปุ่นเป็นประเทศที่เป็นเกาะถูกล้อมรอบด้วยทะเล ภาพถูกถ่ายเป็นขาวดำเพื่อให้เรื่องดู dramatic และอยู่เหนือกาลเวลา สังเกตจากฟุตเตจของทรายและผื่นน้ำ รวมถึงชอตที่โซมะและเพื่อนเดินตามเนินทราย เป็นการเคลื่อนไหวเชิงสัญลักษณ์ที่ต้องการจะสื่อสารถึงความเปลี่ยนแปรของเวลา เพราะแม้ว่าจะเป็นยุคอดีต ปัจจุบัน หรือในอนาคต ชาวญี่ปุ่นยังคงรักษาวัฒนธรรมอันเป็นอัตลักษณ์ขนานแท้เหล่านี้เอาไว้ในสายเลือดของพวกเขา ถึงวีดีโอนี้โซมะจะไม่ได้เด่นที่สุด แต่โซมะคิดว่าทุกซีนที่โซมะออกมาทุกคนจะละสายตาจากโซมะไม่ได้ และโซมะเลือกนำเสนอสิ่งที่อยู่ในสายเลือดของโซมะนั่นคือความเป็นญี่ปุ่น ที่ไม่ได้แค่มาแต่งตัวเป็นชาวญี่ปุ่นยุคเมจิแล้วเดินพล่านในวัดอาซะกุสะ แต่ถ่ายทอดผ่านเรื่องราวและการต่อสู้รวมถึงการดำรงไว้ซึ่งวัฒนธรรม โดยเฉพาะวัฒนธรรมที่เป็นแฟชั่น อันได้แก่ การแต่งกาย เสื้อผ้า การแต่งหน้าและทรงผม อันเข้ากับรายการแฟชั่นอย่าง The Wow ให้ดำรงอยู่อย่างมั่นคง

Part 5 - โซมะจับคู่กับแม่หรี่ มาในลุคเซอร์ เท่ คูล ด้วยผ้าเดนิมส์อันเป็นอมตะ ด้วยคอนเซ็ปต์เน้นความเรียบง่ายให้สไตล์และตัวตนเป็นตัวเล่าเรื่องค่ะ โซมะมาในชุดเดนิมส์โค้ท สวมทับเสื้อคอเต่าสีขาว กางเกงหนังดำและบู้ทหุ้มข้อสีน้ำตาลเข้ม ลุคสาวเท่สไตล์ญี่ปุ่น ในขณะที่แม่หรี่มาในชุดเสื้อและกางเกงเดนิมส์เข้ารูปพร้อมเผยความเซ็กซ์ซี่ กรี่แบบไฮแฟชั่นสไตล์แม่หรี่ค่ะ ผ้าเดนิมส์ถูกเลือกมาเป็นคีย์ของภาพนี้เพื่อสื่อถึงความอมตะ ฆ่าไม่ตาย คลาสสิคและคลาสซี่ เฉกเช่นเดียวกับแองเจ้อหรี่และโซมะยังไงละคะ และด้วยกลิ่นอายของไฮสตรีทแฟชั่นจากผ้าเดนิมส์ จึงไม่มีฉากหลังไหนที่จะเหมาะสมไปกว่าวิวสตรีทสวยๆจากกรุงโตเกียวในเวลาค่ำคืน ที่จะมีความสวยงามจากไฟที่สว่างไสว และที่สำคัญโตเกียวเป็นบ้านเกิดของโซมะนั่นเองค่ะ โตเกียวเป็นเมืองที่ไม่เคยเอาท์ ไม่เคยหลับไหล มีความโดดเด่นอยู่เหนือกาลเวลา ไม่ต่างอะไรจากผ้าเดนิมส์ และเราสองคนเลยนะคะแม่หรี่ขา โซมะกับแม่หรี่ ขอขอบคุณทุกแรงเชียร์ที่สนับสนุนพวกเรามาตลอดนะคะ ซีซั่นนี้เป็นซีซั่นแรกของโซมะในฐานะคนเล่น มันสนุก มันทุ่มเท มันมีทั้งเรื่องที่คาดไม่ถึงเรื่องความตั้งใจ ความสร้างสรรค์ และ personality โซมะคิดว่าทุกคนคงประจักษ์ในตัวโซมะแล้วนะคะ เพราะผลงานที่ผ่านๆมามันได้พิสูจน์ถึงความพยายาม ความทุ่มเท และการคิดงานทุกชิ้น จนพิสูจน์ได้ว่า ถึงพอร์ทจะน้อยและหน้าใหม่ก็ว้าวได้ หวังว่าโซมะจะเป็นแรงบันดาลใจให้นางแบบหน้าใหม่ที่กล้าเข้ามาฟาดฟันกะนางแบบทุกคนในรายการแฟรนไชน์ THE WOW นะคะ เอาเป็นไว้นี่คงเป็นภาพความทรงจำดีๆครั้งหนึ่งในการเล่นเรียลลิตี้เกมค่ะ แม่หรี่มีอะไรจะกล่าว ก็กล่าวหลังหนูได้ตำแหน่ง The Wow นะคะแม่ขา

Part 6 - ลุคสวยหรูหราด้วยเดรสกูตูร์ปักผ้าทองที่ไม่ใช่ผ้าทองของแหม่ม จินตหรา แต่เป็นผ้าทองลายฉลุสุดหรูหราของ Ellie Saab มีความเซ็กส์ซี่เผยผิวสวยๆช่วงเนินอกพร้อมผ้าซีทรูในช่วงกระโปรงระคนความหรูหราจากลายผ้าและสีทองของชุด แมทช์กับสร้อยคอสุดแสนสวยรูปทรง chain สีโรสโกลด์ ตัวชุดมาพร้อมกับเข็มขัดสีทองอมโรสโกลด์ พร้อมเครื่องประดับศีรษะเป็นที่คาดผมสุดวิจิตรฝังเพชรและต่างหูทรงกลมห้อยระย้า เป็นลุคที่สวย หรูหรา สง่า และมีความเซ็กส์ซี่สมกับเป็นว่าที่ผู้ชนะเดอะว้าวที่สุดของที่สุด โซมะเดินออกมาอย่างสง่างามที่สุดและได้รับเสียงปรบมือกึกก้อง